Diari Oficial de la Generalitat Valenciana


Sumari del DOGV 9967, del 28-10-2024 (2024/11335)

RESOLUCIÓ de 21 d'octubre de 2024, de la Presidència de l'Acadèmia Valenciana de la Llengua, per la qual es proveïx la vacant anunciada en la convocatòria de concurs 5/2024 (Resolució de 12 d'agost de 2024, de la Presidència de l'Acadèmia Valenciana de la Llengua, DOGV número 9917, del 19 d'agost de 2024).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/11516

CVE
:   MGOA-S-6276-16002

Data del document
:   21-10-2024

Organisme emissor
:   Acadèmia Valenciana de la Llengua

Tipus de document
:   Resolució

Vista la proposta de resolució formulada per la Comissió de Valoració corresponent a la convocatòria 5/2024, publicada en la pàgina web de l’AVL el dia 3 d’octubre per a la provisió de la vacant anunciada per la Resolució d’esta Presidència de 12 d’agost del 2024 (DOGV9917, 19.08.2024), pel procediment de concurs específic, del lloc de treball de naturalesa funcionarial, sector administració especial, número 13, tècnic mitjà en noves tecnologies.

D’acord amb el que disposen els articles 110 i següents de la Llei 4/2021, de 16 d’abril, de la Funció Pública Valenciana, i dels articles 38 i següents del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana.

Fent ús de les atribucions que em conferix l’article 19, apartats *c*) i *e*) de la Llei 7/1998, de 16 de setembre, de la Generalitat, de Creació de l’Acadèmia Valenciana de la Llengua,

RESOLC

*Primer*

Elevar a definitiva la proposta de resolució de la Comissió de Valoració i adjudicar, amb destinació definitiva, a Susana Pardines López, amb DNI \*\*16304\*\*, el lloc de treball número 13, tècnic mitjà en noves tecnologies, grup A2, nivell de complement de destinació 22 i complement específic AVL10.

*Segon*

El cessament en el lloc que ocupa actualment es produirà d’ofici el dia 31 d’octubre. Els efectes administratius i econòmics seran des del dia 1 de novembre del 2024.

*Tercer*

Excloure la sol·licitud de participació d'Alejandro Perpiñà Ramos, amb DNI  \*\*38143\*\*, per no complir el requisit exigit en la base segona de la convocatòria de ser funcionari de carrera de la Generalitat, del mateix grup i sector del lloc de treball convocat.

*Quart*

La present resolució posa fi a la via administrativa. D’acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats podran interposar, potestativament, recurs de reposició, o bé plantejar directament recurs contenciós administratiu en els terminis i davant dels òrgans que s’indiquen a continuació:

*a*)   El recurs de reposició s’ha d’interposar davant de la Presidència de l’Acadèmia Valenciana de la Llengua en el termini d’un mes comptador des de l’endemà de la publicació.

*b*) El recurs contenciós administratiu s’ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l’endemà de la publicació.

  

València, 21 d'octubre de 2024

Verònica Cantó Doménech

Presidenta de l'Acadèmia Valenciana de la Llengua